b"\n_START_ARTICLE_\nStefano Grondona\n_START_SECTION_\nBiografia\n_START_PARAGRAPH_\nEstudi\xc3\xa0 a la seva ciutat natal amb Sergio Notaro i Oscar Ghiglia, es diplom\xc3\xa0 en guitarra cl\xc3\xa0ssica a l'Accademia Musicale Chigiana de Siena i ampli\xc3\xa0 els estudis amb els mestres Julian Bream i Andr\xc3\xa9s Segovia. En la d\xc3\xa8cada dels 1970 li arrib\xc3\xa0 el reconeixement quan particip\xc3\xa0 en els cert\xc3\xa0mens internacionals de Parma (1975), Gargnano (1976), Alexandria (1978), Palma de Mallorca (1980) i castell de Leeds (1981), i alhora guany\xc3\xa0 els premis Mario Castelnuovo Tedesco (1975) i Concurs Internacional Andr\xc3\xa9s Segovia (1979). Tamb\xc3\xa9 \xc3\xa9s professor de guitarra al Conservatori Estatal de Vicenza (V\xc3\xa8net)._NEWLINE_Des d'aleshores ha estat un dels guitarristes m\xc3\xa9s cl\xc3\xa0ssics m\xc3\xa9s reconeguts internacionalment, i ha tocat amb les orquestres m\xc3\xa9s prestigioes d'arreu del m\xc3\xb3n. El 2002 va crear el quintet de guitarres Nova Lira Orfeo XXI, basat en el grup Lira Orfeo, societat fundada a Barcelona el 1898 per Miquel Llobet i Sol\xc3\xa9s, guitarrista catal\xc3\xa0 del que en va difondre l'obra al festival Un ponte di note a Ponte in Valtellina el 2005. Tamb\xc3\xa9 ha col\xc2\xb7laborat al llibre de Luca Waldner La Chitarra di Liuteria - Masterpieces of Guitar Making. El 2011 va rebre la Creu de Sant Jordi."